21/09/2017 | Administración LocalMunicipal
Porto do Son
Aprobación definitiva de modificación da Ordenanza fiscal n.º 29, reguladora da taxa pola prestación do servizo do Complexo Deportivo da Piscina Municipal

ANUNCIO Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 29, reguladora da taxa pola prestación do servizo do Complexo Deportivo da Piscina Municipal, unha vez que se elevou a definitivo o acordo de aprobación provisional adoptado polo Pleno da Corporación na sesión do 20 de xullo de 2017, e cuxo texto íntegro é do seguinte teor literal: “ORDENANZA FISCAL N.º 29, REGULADORA DA TAXA POLA PRESTACIÓN DO SERVIZO DO COMPLEXO DEPORTIVO DA PISCINA MUNICIPAL DE PORTO DO SON ARTIGO 1.º.–FUNDAMENTO E NATUREZA. No uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases de Réxime Local, e de conformidad eco disposto nos atrigos 15 e 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, este Concello establece a taxa pola prestación dos servizos do complexo deportivo da piscina municipal de Porto do Son. ARTIGO 2.º.–SUXEITO PASIVO. Son suxeitos pasivos desta taxa as persoas físicas ou xurídicas e as entidades ás que se refiren os artigos 35 e 36 da Lei 58/2003 Ley General Tributaria, que soliciten a utilización das instalaciópns ou a prestación dos servizos suxeitos á taxa. ARTIGO 3.º.–FEITO IMPOÑIBLE. Constitúe o feito impoñible desta taxa a utilización das instalación deportivas do complexo deportivo da piscina municipal de Porto do Son, así como a prestación do servizo de cursos. ARTIGO 4.º.–BENEFICIOS FISCAIS. Aplicaranse os beneficios fiscais previstos en normas con rango de lei e nos tratados internacionais. ARTIGO 5.º.–BASE IMPOÑIBLE. A determinación da cota a pagar realizarase mediante o sistema de cota fixa segundo as tarifas recollidas no artigo seguinte. ARTIGO 6.º.–TARIFAS. Epígrafe 1.–Matrícula Inscricións: 29,90 € Cota de mantemento por mes no caso de permanecer ins- crito nun período no cal non se fai uso das instalación 8,00 € Renovación da pulsera de acceso por perda ou mal uso: 2,50 € Epígrafe 2.–Abonos mensuais Abono familiar: Titular 29,90 € Cónxuxe/parella 3,00 € Fillo/a ata 18 anos 1,00 € Abono adulto: de 16 a 64 anos 29,90 € Abono xove: de 19 a 25 anos 19,90 € Abono 3.ª idade a partires de 65 anos 19,90 € Abono mensual discapacitados cun grao igual ou superior ó 33%: 11,90 € Epígrafe 3.–Cursos (tarifa mensual) Cursos 1 día/semana abonados 10,00 € Cursos 1 día/semana non abonados 25,00 € Cursos 2 días/semana abonados 18,00 € Cursos 2 días/semana non abonados 35,00 € Cursos 1 día/semana para alumnos das ANPAS cota mensual por alumno 10,00 € Cursos de natación intensivos de 3 ou 5 días Tarifa de abonados por curso de 3 días 26,50 € Tarifa de non abonados por curso de 3 días 58,50 € Tarifa de Abonados por curso de 5 días 44,50 € Tarifa de non abonados por curso de 5 días 93,50 € Epígrafe 4.–Entradas puntuais (tarifa de 1 só uso diario) Entrada infantil: de 3 a 14 anos 2,00 € Entrada xoven de 15 a 25 anos 4,00 € Entrada adulto de 26 a 64 anos 5,00 € Entrada 3.ª idade a partires de 65 anos 4,00 € Epígrafe 5.–Cesión de uso (exclusivamente para centros educativos) Reserva de calle cota por hora 20,00 € Epígrafe 6.–Reserva pista de pádel Abonados: de luns a venres non feirados por 90 minutos 1,00 € Non abonados: de luns a venres non feirados por 90 minutos 2,00 € Abonados: sábados, domingos e festivos por 90 minutos 2,00 € Non abonados: sábados, domingos e festivos 90 minutos 3,00 € ARTIGO 7.º.–EXENCIÓNS. a) Usuarios menores de idade, que teñan recoñecida unha discapacidade igual ou superior o 33%, cando os mesmos estean engadidos nun abono familiar. b) Entradas puntuais de menores de 3 anos. ARTIGO 8.º.–DEVENGO. Devéngase a taxa e nace a obriga de contribuír dende que se solicite a prestación dos servizos regulados nesta ordenanza. ARTIGO 9.º.–PERÍODO IMPOSITIVO E DEVENGO. O período impositivo coincidirá, nos abonados ó complexo deportivo da piscina municipal, co mes natural. As tarifas devengaranse o primeiro día do período impositivo, sendo as cotas irreducibles. As tarifas que deban satisfacer os non abonados ó complexo deportivo da piscina municipal devengaranse no momento da entrada ao recinto do complexo deportivo da piscina municipal, entendéndose que, cando a persoa usuaria se ausente do recinto, finaliza o dereito a facer uso de ditos servizos, de tal xeito que, de volver a desexar facer uso dos mesmos, sería necesario o abono da nova entrada. O período impositivo, nos cursos impartidos na piscina municipal coincidirá co período de desenvolvemento do curso, devengándose a tarifa o primeiro día do período impositivo e sendo as cotas irreducibles por dito período. ARTIGO 10.º.–NORMAS DE XESTIÓN.1.–Os usuarios que abonen a taxa por entrada a piscina municipal (entradas puntuais), Terán dereito a utilizar a instalación da piscina, vestiarios, ximnasio e duchas durante o horario de apertura dese día.2.–Os usuarios abonados terán dereito ao uso da piscina, vestiarios, duchas e ximnasio, durante todo o horario de apertura das instalación.3.–Os centros educativos que abonen a taxa de cesión de uso terán dereito o uso da calle reservada, vestiarios e duchas durante o tempo da reserva.4.–A acreditación da relación matrimonial para o abono familiar realizarase achegando copia do libro de familia ou certificado de empadroamento colectivo.5.–A acreditación da relación de parella de feito para o abono familiar realizarase achegando copia da inscrición no rexistro de parellas de feito ou certificado de empadroamento colectivo.6.–As cotas de mantemento establecidas nas presente ordenanza, para os usuarios que interrompan o uso das instalación, deberán comunicarse e solicitarse por escrito á dirección do complexo deportivo antes do día 20 do mes, a fin de poder facelo efectivo no primeiro día do mes seguinte.7.–Mensualmente elaborarase un padrón de abonados para o cobro mensual das correspondentes cotas tributarias. O impago das mesmas causará a imposibilidade de acceso ás instalación e o abono dos gastos derivados do impago. Acumulados dous recibos pendentes de cobro, o abonado causará baixa no padrón, debendo, no caso de nova solicitude de abono acreditar estar o corrente de pago e abonar a cota referida a nova inscrición.8.–Nos restantes usos, esixirase a autoliquidación do importe da taxa.9.–No caso de alumnos pertencentes ás ANPAS, efectuarán o ingreso en réxime de autoliquidación e correspondente a períodos cuatrimestrais. Efectuarán o ingreso antes de facer uso da instalación e sempre no 1.º día do cuatrimestre correspondente. Os grupos escolares inscritos na actividade de natación escolar serán como mínimo de 8 alumnos para poder realizarse a actividade.10.–Para a realización de cursos intensivos establécese un número mínimo de 6 alumnos inscritos para realizar a actividade.11.–Calquera solicitude de cambio ou modificación de abono deberá comunicarse por escrito á dirección do complexo deportivo, antes do día 20 do mes, e será efectivo a partires do mes seguinte o que se faga a comunicación.12.–As devolucións causadas pola falta de prestación do servizo non imputable ao contribu´`inte, tramitaranse polo procedemento que rexe o reintegro de pagos indebidos.13.–Prestado o servizo, a cantidade ingresada en concepto de autoliquidación será aplicada ao importe definitivo da taxa. ARTIGO 11.º.–INFRACCIÓNS E SANCIÓNS TRIBUTARIAS. Para a cualificación das infraccións tributarias, así como das sancións que a elas correspondan en cada caso, estarase ao disposto nos artigos 178 e seguintes da Lei Xeral Tributaria. DISPOSICIÓN TRANSITORIA Unha vez que entre en vigor a presente ordenanza, quedará derrogada a Ordenanza do mesmo título publicada no BOP n.º 167, de data 02/09/2016. DISPOSICIÓN FINAL A presente ordenanza fiscal entrará en vigor ao día seguinte da súa publicación no BOP e producirá efectos mentres non se acorde a súa derrogación ou modificación.” Contra o presente acordo poderá interpoñerse polos interesados recurso contencioso-administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de setembro de 2017. O alcalde-presidente Asdo.: José Luis Oujo Pouso